മനുഷ്യ, വന്യജീവി സംഘര്ഷം ലഘൂകരിക്കാന് വനംവകുപ്പ് പദ്ധതി തയാറാക്കും റാന്നി: മനുഷ്യ, വന്യജീവി സംഘര്ഷ ലഘൂകരണത്തിന് പൊതുജന സഹകരണത്തോടെ സമഗ്ര കര്മപദ്ധതി തയാറാക്കാനൊരുങ്ങി വനം വകുപ്പ്. വനം, വന്യജീവി പരിപാലന രംഗത്തെ പ്രധാന വെല്ലുവിളികളിലൊന്നായ മനുഷ്യ വന്യജീവി സംഘര്ഷത്തിന് ശാശ്വത പരിഹാരം കണ്ടെത്തുകയാണ് ലക്ഷ്യം. അടുത്ത കാലത്തായി മനുഷ്യ വന്യജീവി സംഘര്ഷങ്ങളിലുണ്ടായ വര്ധന കണക്കിലെടുത്ത് സംസ്ഥാനതലത്തില് നടപ്പാക്കാനുദ്ദേശിക്കുന്ന പദ്ധതിയുടെ രൂപീകരണത്തിന് പൊതുജനങ്ങള്, കര്ഷക സംഘടനകള്, പ്രകൃതി സംരക്ഷണ രംഗത്തുള്ള സന്നദ്ധ സംഘടനകള്, ശാസ്ത്രജ്ഞര്, വിദഗ്ധര് എന്നിവരുടെ അഭിപ്രായങ്ങളും നിര്ദ്ദേശങ്ങളുമാണ് വനം വകുപ്പ് തേടുന്നത്. 10 നു മുന്പ് അറിയിക്കണമെന്നാണ് നിര്ദ്ദേശം.